**Բարձր որակավորում ունեցող մասնագետների ներգրավման փոխհատուցման կարգ**

**(այսուհետ՝ Կարգ)**

1. **Ընդհանուր դրույթներ**

1.1. Սույն Կարգը սահմանում է առևտրային և ոչ առևտրային կազմակերպություններին (այսուհետ՝ Կազմակերպություն) Հայաստանի Հանրապետության բյուջեից բարձր որակավորում ունեցող մասնագետների՝ (այսուհետ՝ ԲՈՈՒՄ) աշխատավարձերի և դրանց հավասարեցված վճարումների փոխհատուցման ձևով ֆինանսական աջակցություն տրամադրելու պայմաններն ու հայտերի ընդունման կարգը:

**Սույն Կարգի իմաստով փոխհատուցումը տրամադրվում է Կազմակերպություններին Որոշման (այսուհետ**՝ **Որոշում) պայմաններին բավարարող բարձր որակավորում ունեցող մասնագետներին աշխատավարձի և դրան հավասարեցված վճարումների վճարման համար կատարված ծախսերը փոխհատուցելու միջոցով:**

1.2. Փոխհատուցման տրամադրման նպատակն է բարձրացնել Հայաստանի Հանրապետության և Լեռնային Ղարաբաղի տարածքում գործունեություն իրականացնող Կազմակերպությունների աշխատանքի արտադրողականությունը:

1.3. Սույն Կարգում օգտագործվում են հետևյալ հասկացությունները՝

* **Լիազոր մարմին՝** ՀՀ էկոնոմիկայի նախարարության «Նորամուծության և ձեռներեցության ազգային կենտրոն» պետական ոչ առևտրային կազմակերպություն (հիմք ընդունելով ՀՀ կառավարության 2020 թվականի մարտի 26-ի 355-Լ Որոշման 4-րդ կետը),
* **Հայտատուներ՝**Կազմակերպություններն են, որոնք Որոշման դրույթներին համապատասխան հավակնում են ստանալ փոխհատուցում,
* **Հայտ**՝ փոխհատուցում տրամադրելու մասին փաստաթուղթ՝ համաձայն սույն կարգի 1-ին հավելվածի  ձևի,
* **Շահառու՝**Հայտատուներ, որոնց հանդեպ կայացվել է Որոշում տրամադրել փոխհատուցում,
* **Բարձր որակավորում ունեցող մասնագետ՝ (ԲՈՈՒՄ)** Կազմակերպության աշխատող, որը համապատասխանում է 355-Լ Որոշման 2-րդ հավելվածի 3-րդ կետով սահմանված պահանջներին,
* **Աշխատավարձ՝ համաձայն ՀՀ Աշխատանքային օրենսգրքի՝** հայտատու Կազմակերպության աշխատողի վարձատրությունն է, որը սահմանվում է Աշխատանքային պայմանագրի հիման վրա, ներառյալ եկամտային հարկը,
* **Աշխատավարձի հավասարեցված վճարումներ՝** հայտատուի կողմից աշխատողին սահմանված կարգով վճարվողծախսեր, որը սահմանված է 2013 թվականի N 853-Ն «ԱՇԽԱՏԱՎԱՐՁԻ ԵՎ ԴՐԱՆ ՀԱՎԱՍԱՐԵՑՎԱԾ ԱՅԼ ՎՃԱՐՈՒՄՆԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ» օրենքում,
* **Հայտերի ստուգման արձանագրություն՝** գործողությունների հաջորդական իրականացման արդյունքում ստացված փաստաթուղթ, որտեղ արտացոլված են հայտերի ստուգման արդյունքները, ինչպես նաև տրված է տեղեկատվություն փոխհատուցման վճարման և Լիազոր մարմնի կողմից ընդունված Որոշման մասին, այդ թվում՝ տեղեկություններ հայտատու Կազմակերպության անվանման, ՀՎՀՀ, բանկային վավերապայմանների, այն աշխատողների ամբողջական անվանման մասին, որոնց տվյալները ստուգվել են` ինչպես աշխատավարձի չափը, այնպես էլ վճարման ենթակա փոխհատուցման չափը հայտի ներկայացման օրվանից 3 տարվա ընթացքում:
* **Պայմանագիր՝**Շահառուի և Լիազոր մարմնի միջև սույն կարգի 3-րդ հավելվածում ներկայացված ձևով կնքվող փոխհատուցման տրամադրման մասին համաձայնագիր:

Սույն կարգով օգտագործվող այլ հասկացություններն ու եզրույթները կիրառվում են գործող օրենսդրությամբ սահմանված իմաստներով:

1.4. Փոխհատուցումը տրամադրվում է Հայաստանի Հանրապետության և Լեռնային Ղարաբաղի տարածքում գործունեություն իրականացնող և Հայաստանի Հանրապետության հարկային ռեզիդենտ հանդիսացող Կազմակերպությունների կողմից աշխատավարձի և աշխատավարձին հավասարեցված վճարումների համար կատարված ծախսերի դիմաց:

1.5. Փոխհատուցումը տրամադրվում է ՀՀ ԱԺ կողմից հաստատված բյուջետային հատկացումների և ընթացիկ ֆինանսական տարվա բյուջետային պարտավորությունների բերված սահմանաչափերի կարգով:

1.6. Փոխհատուցումը Հայտատուին տրամադրվում է հայտատուի Որոշմանպայմաններին բավարարող ԲՈՈւՄ վճարվածաշխատավարձի և դրան հավասարեցված այլ վճարների ծախսերի փոխհատուցման դիմաց, աշխատողների այնպիսի կատեգորիաների համար, որոնք Հայտատուի Կազմակերպությունում աշխատել են առնվազն երկու ամիս և հայտի ներկայացման օրվան նախորդող 30 ամսից առնվազն 12 ամիսը գտնվել են Հայաստանի Հանրապետության տարածքից դուրս։

Փոխհատուցումը նախատեսվում է տրամադրել հետևյալ չափով՝

1.6.1. Բակալավրի, մագիստրոսի աստիճան ունեցող հայտատուի աշխատողին, ում գիտական աստիճանը ստացվել է հայտ ներկայացնելու տարում հրապարակված QS համաշխարհային համալսարանների վարկանիշի (QS World University Rankings) առաջատար 400 (չորս հարյուր) ԲՈՒՀ-երից որևէ մեկից՝ նախատեսվում է փոխհատուցել աշխատավարձի և դրան հավասարեցված վճարների առավելագույնը 20%, սակայն ոչ ավելի, քան ամսական 1 000 000 (մեկ միլիոն) դրամ և ոչ ավելի, քան փոխհատուցման ժամանակահատվածի համար վճարված եկամտային հարկը:

1.6.2. Հայտատուի աշխատողին, ով ունի նվազագույնը 10 (տասը) տարվա աշխատանքային փորձ հետևյալ վարկանիշային կամ ինդեքս թողարկող ըներությունների կողմից թողարկված վարկանիշի կամ ինդեքսի մաս կազմող ընկերություններում՝ Forbes, Fortune, HeadHunter, NIFTY, Dow Jones, FTSE, S&P, SE Composite, SZSE, KOSPI, KOSDAQ, SE SENSEX, NSE of India, WESPA, IBRX, ITEL, Nikkei, TOPIX, DAX, MDAX, MOEX Russia, նախատեսվում է փոխհատուցել աշխատավարձի և դրան հավասարեցված վճարների առավելագույնը 20%, սակայն ոչ ավելի, քան ամսական 1 000 000 (մեկ միլիոն) դրամ և ոչ ավելի, քան փոխհատուցման ժամանակահատվածի համար վճարված եկամտային հարկը:

1.6.3. Բակալավրի, մագիստրոսի աստիճան ունեցող հայտատուի աշխատողին, ում գիտական աստիճանը ստացվել է հայտի ներկայացման տարում գործող QS համաշխարհային համալսարանների վարկանիշի (QS World university Rankings) առաջատար 400 (չորս հարյուր) ԲՈՒՀ-երից մեկում՝ և ունի գիտությունների դոկտորի աստիճան ամսական նախատեսվում է աշխատավարձի վճարման և աշխատավարձին հավասարեցված վճարումների փոխհատուցում կատարված ծախսերի 50%-ից ոչ ավելի մինչև 1 500 000 (մեկ միլիոն հինգ հարյուր հազար) դրամ:

1.6.4. Առնվազն 10 (տասը) տարվա աշխատանքային փորձ ունեցող հայտատուի աշխատակցին, որն ընդգրկված է հետևյալ հետևյալ վարկանիշային կամ ինդեքս թողարկող ըներությունների կողմից թողարկված վարկանիշի կամ ինդեքսի մաս կազմող ընկերություններում՝ Forbes, Fortune, HeadHunter, NIFTY, Dow Jones, FTSE, S&P, SE Composite, SZSE, KOSPI, KOSDAQ, SE SENSEX, NSE of India, WESPA, IBRX, ITEL, Nikkei, TOPIX, DAX, MDAX, MOEX Russia և ունի գիտությունների դոկտորի կոչում նախատեսվում է փոխհատուցել աշխատավարձի կատարված վճարման և աշխատավարձին հավասարեցված վճարների ոչ ավելի քան 50%-ը, սակայն ոչ ավելի, քան ամսական մինչև 1 500 000 (մեկ միլիոն հինգ հարյուր հազար) դրամ:

1.6.5. Գիտությունների դոկտորի աստիճան ունեցող հայտատուի աշխատողին, ում գիտական աստիճանը ստացվել է հայտի ներկայացման տարում գործող QS համաշխարհային համալսարանների վարկանիշի (QS World university Rankings) առաջատար 400 (չորս հարյուր) ԲՈՒՀ-երից մեկում՝ նախատեսվում է փոխհատուցել աշխատավարձի կատարված վճարման և աշխատավարձին հավասարեցված վճարների ոչ ավելի քան 50%-ը, սակայն ոչ ավելի, քան ամսական մինչև 1 500 000 (մեկ միլիոն հինգ հարյուր հազար) դրամ:

1.6.6. Հայաստանի Հանրապետության տարածքում գտնվող ԲՈՒՀ-երի գիտությունների թեկնածուի և (կամ) դոկտորի աստիճան ունեցող դասախոսներին՝ նախատեսվում է փոխհատուցել աշխատավարձի կատարված վճարման և աշխատավարձին հավասարեցված վճարների 70%-ը, սակայն ոչ ավելի քան ամսական մինչև 2 000 000 (երկու միլիոն) դրամի չափով:

1.7. Փոխհատուցում ստացողները որոշվում են հայտատուների ներկայացրած հայտերի ստուգման և գնահատման արդյունքներով: Մեկ հայտատուն կարող է ներկայացնել մի քանի հայտ, եթե հայտատուի աշխատողների մասին տեղեկությունները չեն կրկնօրինակվում հայտի կազմում:

1.8Կետում սահմանված բոլոր տեսակների համար իրականացվում է հայտերի միասնական ընդունում:

**2. Հայտերի ընդունման և դիտարկման կարգը**

2.1. Հայտերի ընդունման մասին որոշումն ընդունում է Լիազոր մարմինը՝ կազմելով Լիազոր մարմնի նորմատիվ ակտ:

2.2. Հայտերի դիտարկման, ստուգման, ինչպես նաև փոխհատուցում ստացողների սահմանման համար Լիազոր մարմինը ձևավորում է Հանձնաժողով: Հանձնաժողովի կանոնակարգն ու կազմը հաստատվում են ըստ Լիազոր մարմնի նորմատիվ ակտի:

Հանձնաժողովի կազմում կարող են ընդգրկվել Հայաստանի Հանրապետության գործադիր իշխանության մարմիններում պետական քաղաքացիական ծառայության պաշտոններ զբաղեցնող անձինք, Լիազոր մարմնի, ինչպես նաև Հայաստանի Հանրապետության և Լեռնային Ղարաբաղի տարածքում գործող հասարակական կազմակերպությունների ներկայացուցիչները:

Հանձնաժողովի նախագահը Լիազոր մարմնի գործադիր տնօրենն է, իսկ Հանձնաժողովի քարտուղարը՝ Լիազոր մարմնի ներկայացուցիչը։ Հանձնաժողովի նախագահի բացակայության դեպքում նրա լիազորությունները կատարում է Հանձնաժողովի նախագահի տեղակալը:

Հանձնաժողովի նիստն անցկացվում է հայտերի դիտարկման, հայտի մերժման հիմքերի առկայության (բացակայության) ստուգման նպատակով՝ սույն կարգի 2.12-2.13 կետերին համապատասխան:

Հանձնաժողովի նիստն իրավազոր է, եթե դրան ներկա է Հանձնաժողովի անդամների կեսից ավելին։

Հանձնաժողովի կողմից հայտերի քննարկման արդյունքները տեղ են գտնում Հանձնաժողովի նիստի արձանագրության մեջ, որն ուղարկվում է Լիազոր մարմին՝ հայտերի քննարկման օրվանից ոչ ուշ, քան երեք աշխատանքային օրվա ընթացքում:

2.3. Հայտերի ընդունումից առնվազն մեկ աշխատանքային օր առաջ Լիազոր մարմինը համացանցում՝ Լիազոր մարմնի պաշտոնական կայքում, տեղադրում է հայտերի ընդունման մասին Հայտարարություն:

2.4. Հայտատուն կարող է Հայտարարության դրույթների վերաբերյալ պարզաբանում ստանալ համապատասխան դիմումը Լիազոր մարմին ուղարկելու միջոցով:

2.5. Հայտերի ընդունման ժամկետում հայտատուները Հանձնաժողովին են ներկայացնում հետևյալ փաստաթղթերը․

ա) համաձայն սույն կարգի 1-ին հավելվածի ձևի՝ փոխհատուցում տրամադրելու մասին հայտ,

բ) 1.6 կետում նշված չափանիշներին համապատասխանող աշխատողների ցանկ, որտեղ նշված է աշխատավարձի և աշխատավարձին հավասարեցված վճարների չափը՝ համաձայն փոխհատուցման տրամադրման հայտին կցված Հավելված 2-ի,

գ) Կազմակերպության ԲՈՈՒՄ աշխատակցի փաստաթղթերի վավերացված պատճեններ, որոնք կհավաստեն կրթության և (կամ) գիտական աստիճանի և (կամ) աշխատանքային փորձի առկայությունը՝ համաձայն սույն կարգի 1.6 կետի պահանջների,

դ) տեղեկատվական նամակ և վավերացված անձնագրի համապատասխան էջերի պատճեններ, որոնք հաստատում են, որ Հայտատուի աշխատողը դիմելու պահին նախորդող 30 ամսից առնվազն 12-ը ապրել է Հայաստանի Հանրապետության տարածքից դուրս,

ե) աշխատողի անձը հաստատող փաստաթղթերի պատճենները, մասնավորապես՝ եթե Եվրասիական տնտեսական միության անդամ պետությունների քաղաքացի է, ապա պետք է տրամադրի անձնագիր և օտարերկրյա անձնագիր, եթե աշխատողը այլ երկրների քաղաքացի է՝ օտարերկրյա անձնագիր,

զ) աշխատողի հետ աշխատանքային պայմանագրի (աշխատանքի ընդունման մասին անհատական իրավական ակտի՝առկայությանդեպքում) պատճենները՝ նշումով աշխատողի հրամանին ծանոթանալու մասին,

է) յուրաքանչյուր աշխատողի սոցիալական քարտի համարը կամ դրաբացակայելումասինտեղեկանքի համարը,

ը) յուրաքանչյուր աշխատողի համաձայնությունը, ում մասին տեղեկությունները ներառված են հայտում, անձնական տվյալների մշակման համար՝ №3 հավելվածին համապատասխան,

թ) տեղեկանք (ներ) 1.6.2 և 1.6.4 կետերում նշված ընկերություններից, որտեղ հաստատվում է տվյալ ընկերություններում հայտատուի աշխատողի աշխատանքի ժամկետը, ում մասին տեղեկությունները ներառված են Հայտում: Տեղեկանքը պետք է ստորագրի Կազմակերպության ղեկավարը կամ այլ լիազորված անձ, պետք է ներառի կազմակերպության ղեկավարի կամ լիազորված անձի ամբողջական անվանումը և պաշտոնը, կոնտակտային տվյալները (հեռախոսահամար, էլեկտրոնային փոստ),ինչպեսնաևայն պաշտոնը, որում աշխատել էԲՈՈՒՄ աշխատողը, աշխատողի ամբողջական անվանումը, ինչպես նաև կազմակերպությունում աշխատելու ժամկետը:

Հայտը և հայտի կազմում ընդգրկված յուրաքանչյուր փաստաթուղթ պետք է վավերացվի հայտատուի լիազոր անձի ստորագրությամբ և հայտատուի կնիքով (առկայությանդեպքում):

2.6. Համաձայն սույն Կարգի 2.5 կետում նշված փաստաթղթերը թղթային ձևով ներկայացվում է Լիազոր մարմին՝ Հայաստանի Հանրապետություն,ք.Երևան, Կոմիտասի պողոտա 49/3 հասցեով, 2-րդ հարկ, ընդունարան:

2.7. Հայտատուն պատասխանատվություն է կրում Հայաստանի Հանրապետության օրենսդրությանը համապատասխան՝ Հանձնաժողով ներկայացված փաստաթղթերի իսկության և տեղեկությունների հավաստիության համար:

2.8. Հանձնաժողովի քարտուղարը ստուգում է Հայտատուի ներկայացրած փաստաթղթերի առկայությունն ու համապատասխանությունը 1.6 կետում նշված պահանջներին, հայտատուի համապատասխանությունը սույն կարգի 1.4-րդ կետերով սահմանված պահանջներին, ինչպես նաև իրականացնում է փոխհատուցման Հայտի մեջ պարունակվող տեղեկատվության հավաստիության ստուգում, գրանցում է հայտերի մատյանում և կազմում հայտերի ընդունման մեջ ներգրավված Հայտատուների Հայտերի ցանկ, որը ձևավորում և ուղարկում է հարցումներ ՊԵԿ, միգրացիոն ծառայություն և այլ գերատեսչություններ և կազմակերպություններ՝ըստանհրաժեշտության:

ՀայտերիևՀայտատուների՝սույնԿարգիպահանջներինհամապատասխանությանկամանհամապատասխանությանմասինտեղեկատվությունըՀանձնաժողովիքարտուղարիկողմիցներկայացվումէՀանձնաժողովիանդամներին՝Հանձնաժողովինիստում։

2.9. ՀայտըՀայտատուիկողմիցկարողէհետկանչվելմինչևՀայտարարությանմեջնշվածՀայտերիընդունմանժամկետիավարտը՝համապատասխանդիմումըԼիազորմարմինուղարկելումիջոցով:

ՀայտումփոփոխություններիկատարումնիրականացվումէՀայտիհետկանչմանևնորՀայտիներկայացմանմիջոցով:

Հայտը չի կարող հետ կանչվել Հանձնաժողովի այն նիստի օրվանից հետո, որի ժամանակ դիտարկվել է Հայտը։

2.10. Փոխհատուցման տրամադրման, փոխհատուցման տրամադրումը մերժելու, Հայտը մերժելու մասին որոշման ընդունումն իրականացվում է Հայտի ընդունման օրվանից ոչ ուշ, քան 20 (քսան) աշխատանքային օրվա ընթացքում:

Հայտերը ստուգվում և դիտարկվում են Հանձնաժողովի կողմից՝ սույն կարգի 2.2-րդ կետին համաձայն՝ Հայտատուի կամ այն անձի ներկայությամբ, որը լիազորված է գործող օրենսդրության համապատասխան Հանձնաժողովի նիստում ներկայացնել Հայտատուի շահերը։ Հայտատուի ներկայացուցչի ներկայությունը պարտադիր պայման չէ Հայտի քննարկման համար։

Հայտատուները կամ Հայտատուի շահերը ներկայացնող լիազոր անձինք Հանձնաժողովի նիստում պետք է ունենան անձը հաստատող փաստաթղթեր և լիազորագիր կամ այլ փաստաթղթեր(Հայտատուների ներկայացուցիչների համար)՝ ՀՀ գործող օրենսդրությանը համապատասխան:

2.11. Հայտատուի Հայտը հայտերի դիտարկման և ստուգման փուլում մերժելու հիմքերը՝

* Հայտատուի անհամապատասխանությունը սույն Կարգի 1.4-րդ կետում սահմանված պահանջներին,
* Հայտատուի ներկայացրած Հայտի և փաստաթղթերի անհամապատասխանությունը Հայտի մեջ սահմանված պահանջներին, սույն Կարգի 2.5-րդ կետին կամ նշված փաստաթղթերը չներկայացնելը (ամբողջությամբ չներկայացնելը),
* Հայտատուի ներկայացրած տեղեկատվության անհամապատասխանությունը ՀՀ տարածքում աշխատողի գտնվելու ժամկետների և սույն Կարգի 1.6 կետում նշված կետերի պահանջներին,
* Սույն Կարգի 2-րդ հավելվածի համաձայն՝ յուրաքանչյուր աշխատողի կողմից ստորագրված անձնական տվյալների մշակման թույլտվության բացակայություն, ում մասին տեղեկատվությունը ներառված է Հայտում:

2.12. Փոխհատուցումը տրամադրելու մերժման հիմքերը

* Հայտատուի ներկայացրած փաստաթղթերի անհամապատասխանությունը սույն Կարգի 2.5-րդ կետով սահմանված պահանջներին, կամ նշված փաստաթղթերը չներկայացնելը (ամբողջությամբ չներկայացնելը),
* Հայտատուի ներկայացրած տեղեկատվության անարժանահավատ լինելու փաստի հաստատումը,
* սույն Կարգով սահմանված միջոցառման իրականացման համար հատկացված բյուջետային հատկացումների սահմանաչափի ավարտը (զրոյացումը):

2.13. Փոխհատուցում տրամադրելու մասին որոշումը կայացնում է Լիազոր մարմինը և կազմում է անհատական իրավական ակտ՝ նշելով փոխհատուցում ստացող Շահառուի յուրաքանչյուր ԲՈՈՒՄ աշխատողին, որոնց համար կայացվել է որոշում սույն Կարգի 1.6 կետում նշված չափանիշներին համապատասխան, և որը գործողության մեջ է մտնում Հանձնաժողովի նիստի օրվանից հետո՝ 3 (երեք) աշխատանքային օրվա ընթացքում:

2.14. Լիազոր մարմինը սույն Կարգին համապատասխան հայտարարում է Հայտերի լրացուցիչ ընդունում հետևյալ դեպքերում՝

* միջոցառման իրականացման համար նախատեսված միջոցները փոխհատուցում Շահառունների միջև ոչ լրիվ ծավալով բաշխվելու դեպքում՝ չբաշխված բյուջետային հատկացումների չափով,
* փոխհատուցում ստացող Շահառուններին պայմանագրի կնքումից խուսափած ճանաչելիս՝ նման պայմանագրերով փոխանցման ենթակա դրամական միջոցների ընդհանուր գումարի չափով:

2.15. Հայտատուն իրավունք ունի ստանալ խորհրդատվություն՝ փոխհատուցում ստանալու համար Հայտլրացնելու վերաբերյալ:

1. **Փոխհատուցման տրամադրման պայմաններն ու կարգը**

3.1. Փոխհատուցումը Շահառուններին տրամադրվում է ԲՈՈՒՄ-ին վճարված աշխատավարձի և դրան հավասարեցված վճարների ծախսերիփոխհատուցման համար, որոնք ներկայացված են սույն կարգի 1.6 կետում:

3.2. Փոխհատուցումը տրամադրվում է մինչև յուրաքանչյուր եռամսյակին հաջորդող 15 (տասնհինգ) աշխատանքային օրվա ընթացքում:

3.3. Լիազոր մարմինը սույն կարգի 2.14-րդ կետում նշված Լիազոր մարմնի իրավական ակտի հրապարակման հաջորդ աշխատանքային օրը փոխհատուցում ստացողներին տեղեկացնում է պայմանագիր կնքելու անհրաժեշտության մասին:

Հանձնաժողովի քարտուղարը սույն Կարգի 2.14-րդ կետում նշված անհատական իրավական ակտի ընդունումից հետո մեկ աշխատանքային օրվա ընթացքում, երկու օրինակից կազմում է փոխհատուցում տրամադրելու պայմանագիր և տալիսստորագրելուՇահառուին:

Պայմանագիրը պետք է կնքվի սույն Կարգի 2.14-րդ կետում նշված Լիազոր մարմնի անհատական իրավական ակտի հրապարակման օրվանից ոչ ուշ, քան 10-րդ (տասերորդ) աշխատանքային օրը:

Պայմանագիրը կնքվում է թղթային տարբերակով։

Եթե սույն կետում սահմանված ժամկետում փոխհատուցում ստացողի կողմից պայմանագիր չի ստորագրվել, ապա փոխհատուցում ստացողը համարվում է խուսափած պայմանագիր կնքելուց:

3.4. Փոխհատուցումը փոխանցվում է ստացող Շահառուի Հայտի մեջ նշվածհաշվեհամարին՝ ՀՀ oրենսդրությանը համապատասխան:

3.5. Փոխհատուցում ստացողի հաշվեհամարին փոխհատուցումը փոխանցելու հիմք են հանդիսանում կնքված պայմանագիրը, սույն Կարգի 2.14- կետում նշված Լիազոր մարմնի անհատական իրավական ակտը, ինչպես նաև աշխատավարձի և դրան հավասարեցված վճարումների ծախսերի վերաբերյալ փաստաթղթերի վավերացված պատճենները, որոնք փոխհատուցում ստացող Շահառուի կողմից ուղարկվում են Լիազոր մարմնի հասցեին՝ վճարման կատարմանը հաջորդող ամսվա 15 օրացուցային օրից ոչ ուշ:

**Հավելված № 1**

**Կարգի**

Հանձնաժողովի նախագահին

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ից

(կազմակերպության անվանում)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության հասցե, հեռախոս)

**Հ Ա Յ Տ**

Կազմակերպությունների կողմից բարձր որակավորումունեցող մասնագետներին (այսուհետ՝ ԲՈՈՒՄ) վճարված աշխատավարձերի և դրանց հավասարեցված վճարների մասնակի փոխհատուցման միջոցառման վերաբերյալ։

Խնդրում եմ տրամադրել ԲՈՈՒՄ աշխատողների աշխատավարձի և աշխատավարձի հավասարեցված վճարումների ծախսերի մասնակի փոխհատուցում վճարելու որոշման պահից \_\_\_\_\_ ամսվա ընթացքում:

Տեղեկացնում եմ, որ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության անվանումը, կազմակերպության հարկային նույնականացման համարը)

իրականացնում է գործունեություն Հայաստանի Հանրապետության և/կամ Լեռնային Ղարաբաղի տարածքում, ինչպես նաև հանդիսանում է Հայաստանի Հանրապետության հարկային ռեզիդենտ:

Տեղյակ եմ, որ պատասխանատվություն եմ կրում հանձնաժողովին ներկայացված փաստաթղթերի և տեղեկությունների արժանահավատության և իսկության համար Հայաստանի Հանրապետության օրենսդրությանը համապատասխան և գրավոր համաձայնություն եմ տալիս իմ անձնական տվյալների մշակմանը՝ փոխհատուցման տեսքով պետական աջակցություն ստանալու նպատակով:

Համաձայնություն եմ տալիս անձնական տվյալների մշակմանը Լիազոր Մարմնի և պետական ֆինանսական վերահսկողություն իրականացնող մարմնի կողմից։

Կից ներառվում է տեղեկություն ԲՈՈւՄ աշխատողների վերաբերյալ, ինչպես նաև ԲՈՈՒՄ աշխատողներիաշխատավարձի և աշխատավարձին հավասարեցված վճարումների ծախսերի 36-ամիսների նախահաշիվը՝ Հայտի հաստատման օրից սկսած:

Փոխհատուցումը խնդրում եմ փոխանցել \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(նշել բանկային վավերապայմանները)

Հայտի Հավելված 1. Բարձր որակավորում ունեցող մասնագետների ցանկ

Հայտի Հավելված 2. Բարձր որակավորում ունեցող մասնագետ աշխատողների աշխատավարձի և աշխատավարձին հավասարեցված վճարումների ծախսերի 36-ամվսա նախահաշիվ:

Սույն Հայտի հետ կապված հարցերով խնդրում եմ դիմել \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ :

(կոնտակտային անձ)

«\_\_\_» \_\_\_\_\_\_\_\_\_\_\_ 202\_ թ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոն) (ստորագրություն/ Կ.Տ.) (Ա.Ա.Հ.)

**Հայտի հավելված № 1**

**Բարձր որակավորում ունեցող մասնագետ աշխատողների ցանկ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (հայտատուի անվանումը)**

| № | Ա.Ա.Հ. | Սոց. քարտի  համարը կամ  բացակայության դեպքում տեղեկանքի համարը | ԲՈՒՀ-ի անվանում | | | Քաղաքա  ցիություն | Անձնագրի  համարը | Արտասա  հմանյան  անձնագրի  համարը | Համաձայն  1.6 կետի  2-րդ ենթակետի  Ընկերությու -  ններում աշխատանքային փորձ՝  (ամիս) |
| --- | --- | --- | --- | --- | --- | --- | --- | --- | --- |
| բակալավրի աստիճան | մագիստրոսի  աստիճան | դոկտորի աստիճան |
| 1 |  |  |  |  |  |  |  |  |  |
| 2 |  |  |  |  |  |  |  |  |  |
| … |  |  |  |  |  |  |  |  |  |

«\_\_\_» \_\_\_\_\_\_\_\_\_\_\_ 202\_ թ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոն) (ստորագրություն/ Կ.Տ.) (Ա.Ա.Հ.)

**Հայտի հավելված № 2**

**Բարձր որակավորում ունեցող մասնագետ աշխատողների աշխատավարձի և**

**աշխատավարձին հավասարեցված վճարումների ծախսերի 36-ամվսա նախահաշիվ:**

| № | Ա.Ա.Հ. | ԲՈՈՒՄ-ի կատեգորիան նշել ըստ 1.6.1-1.6.6 կետերի | Կանխիկ աշխատավարձ  (դր / ամիս) | Եկամտահարկի  գումարի չափը  (դր / ամիս) | հայցվող փոխհատուցման ընդհանուր գումար | | | | | | |
| --- | --- | --- | --- | --- | --- | --- | --- | --- | --- | --- | --- |
| 2022 թ. | 2023 թ. | 2024 թ. | 2025 թ. | 2026 թ. | 2027 թ. | 2028 թ. |
| 1 |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |
| … |  |  |  |  |  |  |  |  |  |  |  |
| Ընդամենը | | | | |  |  |  |  |  |  |  |

«\_\_\_» \_\_\_\_\_\_\_\_\_\_\_ 202\_ թ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոն) (ստորագրություն/ Կ.Տ.) (Ա.Ա.Հ.)

Հավելված № 2

Կարգի

**Ա Ն Ձ Ն Ա Կ Ա Ն Տ Վ Յ Ա Լ Ն Ե Ր Ի Մ Շ Ա Կ Մ Ա Ն Հ Ա Մ Ա Ձ Ա Յ Ն ՈՒ Թ Յ ՈՒ Ն**

Ես\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ԱԱՀ), \_\_\_\_\_\_\_\_\_\_\_\_\_\_\_\_\_\_\_\_\_(սոցիալական քարտի կամ անձնագրի համարը), ՀՀ Էկոնոմիկայի նախարարության «Նորամուծության և ձեռներեցության ազգային կենտրոն» ՊՈԱԿ-ին տալիս եմ իմ համաձայնությունը՝ պահպանելու և մշակելու իմ անձնական տվյալները, մասնավորապես՝ ՊԵԿ, ՀՀ ԱԱԾ սահմանապահ զորքեր, բուհերի, ինչպես նաև իմ նախկին գործատուներին՝ իմ կրթության, աշխատանքային փորձի, այնպես էլ ՀՀ տարածքում գտնվելու ժամանակի վերաբերյալ տեղեկությունները ստուգելու նպատակով:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_/

«\_\_\_\_» \_\_\_\_\_\_\_\_\_\_ 20\_\_\_ թ.

Հավելված № 3

Կարգի

Փոխհատուցում տրամադրելու պայմանագիր №\_\_\_\_\_\_\_\_

ՀՀ էկոնոմիկայի նախարարության «Նորարամուծության և ձեռներեցության ազգային կենտրոն» ՊՈԱԿ-ը (այսուհետ՝ Լիազոր մարմին), ի դեմս գործադիր տնօրեն Հայկ Սուրենի Մարգարյանի, որը գործում է կանոնադրության հիման վրա մի կողմից, և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, այսուհետ Շահառու, ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, որը գործում է Կազմակերպության կանոնադրության հիման վրա, մյուս կողմից, այսուհետ երկուսը միասին Կողմեր՝

հիմք ընդունելով ՀՀ կառավարության 2020 թվականի փետրվարի 16-ի № 355-L Որոշումը և վերոնշյալ Որոշման հավելվածը№ 2-ը՝ «Բարձր որակավորում ունեցող մասնագետների ներգրավման միջոցառման» (այսուհետ՝ Որոշում), Լիազոր մարմնի № \_\_\_ որոշումը «\_\_\_» \_\_\_\_\_\_\_\_ 20\_\_\_ թվականի՝ կնքեցին սույն պայմանագիրը հետևյալի մասին.

**1. Պայմանագրի առարկան**

1.1. Սույն Պայմանագրի առարկան բյուջեից շահառուին Որոշմամբ նախատեսված ԲՈՈՒՄ աշխատողների աշխատավարձերի և դրանց հավասարեցված այլ վճարումների փոխհատուցումների տրամադրումն է:

Պայմանագրի նպատակը Շահառուին փոխհատուցում տրամադրել՝ համաձայն Որոշմամբ սահմանված չափորոշիչների:

**2. Փոխհատուցման չափը**

2.1. Շահառուին տրամադրվող փոխհատուցման չափը կազմում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

**3. Փոխհատուցման տրամադրման պայմանները**

3.1. Շահառուն Հայաստանի Հանրապետության հարկային ռեզիդենտ է և գործունեություն է իրականացնում Հայաստանի Հանրապետության և / կամ Լեռնային Ղարաբաղի տարածքում:

3.2. Շահառուի կողմից ԲՈՈՒՄ-ին վճարված աշխատավարձերի և դրանց հավասարեցված վճարների վրա կատարված ծախսերը ենթակա են փոխհատուցման՝ ԲՈՈՒՄԻ Որոշման 1․6 կետին համապատասխանության դեպքում:

**4․ Կողմերի պարտականությունները**

4.1 Շահառուն պարտավոր է

4.1.1 Լիազոր մարմնի հասցեին թղթային տարբերակով ուղարկել Շահառուի ստորագրությամբ և կնիքով վավերացված վճարային փաստաթղթերի պատճենները, որոնք հաստատում են ԲՈՈՒՄ աշխատողներին աշխատավարձի վճարումը, որոնց մասին տեղեկությունները պարունակվում են Լիազոր մարմնի №\_\_\_\_ որոշման մեջ «\_\_» \_\_\_\_\_\_ 20\_\_թ.: Փաստացի վճարված աշխատավարձերի փոխհատուցման չափը չի կարող գերազանցել այն փոխհատուցումների չափերը, որոնք Շահառուն նշել է Հայտում:

4.1.2 Շահառուն 4.1.1 կետում նշված փաստաթղթերը ուղարկում է Լիազոր մարմնի հասցեին ոչ ուշ, քան այն ամսվա 20-րդ օրը, որում կատարվել է Վճարումը (ներ) սույն պայմանագրի գործողության ողջ ժամկետի ընթացքում:

4.1.3 Լիազոր մարմնին տեղեկացնել աշխատողին աշխատանքից ազատելու մասին:

4.2 Լիազոր մարմինը պարտավոր է

4.2.1 Ապահովել պայմանագրի 4.1.1 կետում նշված փաստաթղթերի ընդունումը և գրանցումը:

4.2.2Համաձայն 4.1.1 կետի ապահովել տրամադրված փաստաթղթերի ստուգում 15 (տասնհինգ) աշխատանքային օրվա ընթացքում:

4.2.3 Ապահովել փոխհատուցման փոխանցումը մինչև յուրաքանչյուր եռամսյակի ավարտին հաջորդող 15 աշխատանքային օրվա ընթացքում:

**5. Եզրափակիչ դրույթներ**

5.1. Կողմերի միջև Պայմանագրի հիման վրա ծագող այն բոլոր հարաբերությունները, որոնք կարգավորված չեն Պայմանագրով, կարգավորվում են ՀՀ օրենսդրությամբ։ Պայմանագրի առնչությամբ ծագած վիճելի հարցերը լուծվում են բանակցությունների միջոցով, իսկ համաձայնության չգալու դեպքում ՀՀ օրենսդրությամբ սահմանված կարգով։

5.2. Պայմանագիրը ուժի մեջ է մտնում կողմերի կողմից այն ստորագրելուց պահից և գործում է մինչև կողմերի կողմից ստանձնած պարտավորությունների լիարժեք կատարումը:

5.3. Եթե նախկինում ներկայացվել են բյուջետային պարտավորությունների (ֆինանսավորման) սահմանները, որոնք հանգեցնում են պայմանագրում սահմանված չափով փոխհատուցում տրամադրելու անհնարինության, ապա կողմերը համաձայնեցնում են պայմանագրի նոր պայմանները, կամ համաձայնություն ձեռք չբերելու դեպքում պայմանագրի լուծումն իրականացվում է նոր պայմանների համաձայն:

5.4. Պայմանագիրը գործում է \_\_\_\_\_\_\_ ամիս:

5.5. Պայմանագիրը կնքվում է երկու օրինակից, որոնք ունեն հավասար իրավական ուժ։

5.6. Սույն պայմանագրի անբաժանելի մաս են կազմում հետևյալ հավելվածները՝

Հավելված № 1 Բարձր որակավորում ունեցող մասնագետ աշխատողների ցուցակ:

Հավելված № 2 Բարձր որակավորում ունեցող մասնագետ աշխատողների աշխատավարձի և

աշխատավարձին հավասարեցված վճարումների ծախսերի 36-ամվսա նախահաշիվ:

5.7. Կողմերի վավերապայմաններ: